laion/Wikipedia-Exotic huggingface dataset:
רמי יהושע

רמי יהושע (נולד ב-1959) הוא פרסומאי ואיש עסקים ישראלי. הוא הבעלים והיו"ר של קבוצת הפרסום "יהושע\TBWA", מגופי הפרסום הגדולים בישראל. יהושע נולד וגדל בהרצליה. התגייס לצה"ל בשנת 1977 ושירת במגוון תפקידים ביחידת מודיעין קרבי וסיים את שירותו בדרגת סרן לאחר מלחמת לבנון הראשונה. ב-1986 סיים באוניברסיטת בר-אילן תואר ראשון במדעי המדינה וסוציולוגיה ובעל תואר שני ביחסים בינלאומיים. בתקופת לימודיו שימש עוזר מחקר והוראה בתחום מדעי המדינה. את דרכו בתקשורת החל ב-1985 כאחד ממקימי העיתון חדשות. ב-1991 הפך לשותף במשרד הפרסום "בילצקי, ערמוני, יהושע", ובמאי 1994 הקים את משרד הפרסום "יהושע ושות'". בשנת 1997 רכשה חברת הפרסום האמריקאית TBWA (מקבוצת OMNICOM, קבוצת הפרסום הגדולה בעולם כיום שנסחרת בבורסה לניירות ערך בניו יורק) 25% מהחברה, ושמה שונה ל"יהושע\TBWA". בשנת 2022, יהושע וחברת לימה של לי מלאך יצרו שותפות לצורכי תוכן בדיגיטל. בדצמבר 2021 פורסם באתר "המקום הכי חם בגיהנום" תחקיר העוסק בהטרדות מיניות שביצע יהושע בעובדות החברה. בעקבות התחקיר, השעה יהושע את עצמו מתפקידו בחברה, אך חזר לפעילות בה כעבור חודשים ספורים. יהושע מכהן כחבר במספר ארגונים חברתיים, בהם אגודות הידידים של מכון ויצמן למדע, מרכז רפואי מאיר, מרכז רפואי רמב"ם, שיבא, האופרה הישראלית, אגודת בית חולים שניידר, מרכז רפואי רבין וחבר באקדמיה הישראלית לקולנוע וטלוויזיה. בנוסף רמי יהושע חבר בוועד המנהל של תיאטרון גשר. החל מ-2007 היה חלק מצוות שביצע שינוי בחינוך בישראל במסגרת וועדת דברת. ב-2008 הקים את תנועת "ישראלי אמיתי לא משתמט", המעודדת גיוס לצה"ל. ב-2016 היה מפיק שותף בסרט "סופת חול", זוכה פרס אופיר לסרט הטוב ביותר, שנבחר לייצג את ישראל בתחרות על פרס אוסקר לסרט הזר הטוב ביותר. מדיה וקבצים בנושא רמי יהושע בוויקישיתוף אתר האינטרנט הרשמי של רמי יהושע רמי יהושע, ברשת החברתית פייסבוק רמי יהושע, ברשת החברתית אקס (טוויטר) רמי יהושע, ברשת החברתית אינסטגרם רמי יהושע, ברשת החברתית LinkedIn רמי יהושע, סרטונים בערוץ היוטיוב רמי יהושע, באתר פינטרסט יהושע\TBWA - אתר האינטרנט של משרד הפרסום רמי יהושע - אתר האינטרנט של רמי יהושע ענת ביין-לובוביץ', ‏מיהם 10 משרדי הפרסום המובילים לשנת 2011?, באתר גלובס, 19 בינואר 2012 יהושע אתמול והיום, באתר TheMarker‏, 14 בפברואר 2001 סוכנות TBWA רכשה % ממניות יהושע ושות' בכ-3 מיליון דולר, באתר גלובס, 5 בנובמבר 1997 גלית חתן, ‏רמי יהושע ולי מלאך מאחדים כוחות בסוכנות לימה, באתר גלובס, 30 בנובמבר 2022 נשיקות, ליטופים והטרדות במשרד הפרסום יהושע: "כשרמי היה עובר, היינו אומרות אחת לשנייה להישאר בחדרים, באתר המקום הכי חם בגיהנום, ‏9 בדצמבר 2021 ענת ביין-לובוביץ', ‏רמי יהושע משעה עצמו מתפקיד יו"ר יהושע TBWA, באתר גלובס, 11 בדצמבר 2021 רמי יהושע מארגן את ההנהלה מחדש: זה המנכ"ל שנבחר, באתר אייס, 20 במרץ 2022 מוסדות האגודה | אגודת ידידי מכון ויצמן למדע בישראל רונית מטיאס, הסיטי: הספורט החדש של ישראל מקוב, באתר nrg‏, 28 בפברואר 2012 נירית אנדרמן, "סופת חול" זכה בפרס אופיר לסרט הטוב ביותר, באתר הארץ, 23 בספטמבר 2016
גומר בן יפת

גֹּמֶר הוא דמות מקראית, בנו הבכור של יפת ונכדו של נח. "וְאֵלֶּה תּוֹלְדֹת בְּנֵי נֹחַ שֵׁם חָם וָיָפֶת וַיִּוָּלְדוּ לָהֶם בָּנִים אַחַר הַמַּבּוּל: בְּנֵי יֶפֶת גֹּמֶר וּמָגוֹג וּמָדַי וְיָוָן וְתֻבָל וּמֶשֶׁךְ וְתִירָס" — בראשית, י', א'–ב' השמות המוזכרים בפסוקים אלו הפכו ברבות הימים לשמות עמים וארצות. לדברי חז"ל, "גומר - זה גרממיא", וכן נראה מתוך נבואת יחזקאל ”גֹּמֶר וְכָל אֲגַפֶּיהָ בֵּית תּוֹגַרְמָה יַרְכְּתֵי צָפוֹן וְאֶת כָּל אֲגַפָּיו עַמִּים רַבִּים אִתָּךְ” (יחזקאל, ל"ח, ו'). השם "גומר" גם מתייחס לעם הנקרא ה"גימירי" על ידי האשורים או "קימירי" על ידי היוונים.[דרוש מקור] הגימירי הופיעו לראשונה בקצווי גבולות ממלכת אשור זמן קצר לאחר גלות עשרת השבטים. בני גומר היו אשכנז, וריפת ותוגרמה. על פי המסורת, הארמנים הם צאצאיהם של אשכנז ותוגרמה, בני גומר.[דרוש מקור] ראוי לזכור שבעבר הייתה ארמניה גדולה יותר, ושטחה כלל חלקים מטורקיה של ימינו. רבים סבורים שמקורו של השם טורקיה הוא תוגרמה.[דרוש מקור] על פי מסורת האגדה הבריטית, אשר הייתה נפוצה בימי הביניים ועד התקופה האליזבתנית, הבריטים הקדומים הם צאצאיו של גומֶר בן יפת. בספרה "התנ"ך והחרב" סוקרת ברברה טוכמן את מקור האגדה, מצטטת את ההיסטוריון האליזבתני ויליאם קמדן (1586) ואומרת: הוא פסל את ברוטוס ופסק לטובתו של גומֶר, שלדבריו "נתן גם מקור וגם שם לגומריים שלימים נקראו קימבּרים או קימֵרים... הבריטים או הקימֵרים שלנו הם זרעו הנאמן והאמיתי של גומֶר. זו דעתי באשר למוצא הבריטים; ליתר דיוק, זו השערתי". תלמוד בבלי, מסכת יומא, דף י' ברברה ו. טוכמן, התנ"ך והחרב: אנגליה וארץ ישראל (1956), תרגם אהרן אמיר, הוצאת זמורה ביתן, 1987. פרק א', עמ' 15-19.
TheDraw

TheDraw הוא עורך קובצי טקסט חופשי עבור MS-DOS המאפשר ליצור אמנות ASCII ו-אמנות ANSI, בנוסף לאנימציות שמבוססות על קוד ASCII או קוד ANSI. העורך שימושי במיוחד בעת הפריחה של סצנת מערכות ה-BBS במהלך שנות ה-80 ושנות ה-90, כאשר נעשה בה שימוש לצורך יצירה או שינוי של גרפיקות ואנימציות פשוטות המבוססות על קבצים בפורמט ANSI או ASCII. העורך, אשר פיתוחו החל בשנת 1986, פותח על ידי איאן דייוויס. הגרסה היציבה האחרונה של העורך הייתה גרסה 4.63, אשר הופצה באוקטובר 1993. TheDraw היה אחד מעורכי ה-ANSI הראשונים אשר איפשרו יצירת אמנות ANSI שגודלה מ-25 שורות. הגרסה האחרונה של התוכנה אפשרה לייצר אמנות ANSI בגודל של עד 100 שורות. בעורכים אחרים, כמו ACiDDraw התווספה האפשרות גם כן לייצר אמנות ANSI עם מכל ל-100 שורות - התוכנה ACiDDraw אפשרה לייצר אמנות ANSI המכילה עד 1,000 שורות). כמו כן התוכנה מאפשרת גם לייצר אנימציית ANSI המוגבלת ל-50 שורות. רוחב העמודות נע בין 80 ל-160. TheDraw V4.63 - הורדה של TheDraw בגרסה 4.63 ראיון עם יוצר התוכנה איאן דייוויס מ-26 במאי 1992
נתקל פושע הוא

בהלכה, נתקל פושע הוא הוא כלל הלכתי בדעת יחיד שטבע רבי מאיר, ולפיו אדם שצעד ברחוב ונתקל בדבר מה ונפל, האחריות המליאה של המעשה ותוצאותיו מוטל עליו בלבד, כאילו עשאו בידיים. כלל זה מתייחס להלכות שונות בענייני מזיק וניזק ובכללי שומר חינם במשפט העברי. המחלוקת בין רבי מאיר לשאר החכמים במשנה היא באדם שהלך במקום ציבורי ושם נתקל בדבר מה וכתוצאה מכך נשברו כליו. לפי רבי מאיר, היה לאדם להביט היטב ולהשגיח על עצמו שלא יפול, במקרה שהדבר אפשרי. אם כי גם רבי מאיר מודה שבמקרה של שיטפון שבו אין אפשרות לאדם לבדוק מה מונח על הקרקע, אם לא הייתה לאדם ברירה אחרת גם אם ללכת במקום שבו יש שיטפון, אין היתקלותו נחשבת לפשיעה, מכיוון שהוא אונס. המחלוקת המעשית היא כפולה: אחת עוסקת בחיוב תשלומין של האיש עצמו, הסבל לבעליו של החפץ, מדין שומר חינם או שומר שכר שפשע בשמירתו, והשנייה עוסקת בדיני מזיק וניזק, שאלה הנוגעת לאנשים שעברו במקום בשעת הנפילה וניזוקו משברי הכלי או החליקו על נוזל שהיה בתוך הכלי ונשפך, ונפלו. פרשנות זו שווה לאביי, רבי אלעזר ורבי יוחנן ושמואל. היחיד שחלוק עליה הוא רבא שסבור שכולם מודים ש"נתקל פושע הוא" והוא מפרש את המשנה בצורה אחרת טעמו של רבי מאיר ושיטתו ההלכתית בנושא זה התפרשו על ידי שמואל שאף חידש על פי כך ש”טבח אומן שקלקל חייב לשלם, מזיק הוא פושע הוא, נעשה כאומר לו שחוט לי מכאן ושחט לו”. חכמי הגמרא הסבירו כי במילים "מזיק הוא פושע הוא" מתכוין שמואל לרמוז כי הסיבה לכך שאדם ששוחט בהמה וגרם לה להיות טרפה על ידי שחיטה לא מקצועית נחשב למזיק, הוא לא רק בגלל שהוא נוטל על כך כסף, אלא בגלל ש"פושע הוא", כלומר אדם שלא נזהר די הצורך נחשב לפושע. פסק זה של שמואל גרם לפולמוס בקרב גדולי תלמידיו (ביניהם רב חמא בר גוריא) שלא הצליחו להבין את פסקו זה ומצאו לו סתירה הלכתית במקומות אחרים, ושמואל הקפיד על תלמידיו שלא דייקו את דבריו ”מזיק הוא פושע הוא, נעשה כאומר לו שחוט לי מכאן ושחט לו” שבכך רמז כי פסק זה נאמר לפי שיטת רבי מאיר שסבר ש"נתקל פושע הוא" מכיוון שגם אדם שלא נזהר די הצורך נחשב לפושע. בבא קמא דף כט – נתקל פושע באתר בית המדרש הווירטואלי ע"ש ישראל קושיצקי פרופ' אדמיאל קוסמן, נתקל פושע הוא באתר מט"ח משנה, מסכת בבא קמא, פרק ג', משנה ב'. תלמוד בבלי, מסכת בבא מציעא, דף פ"ב, עמוד ב'. תלמוד בבלי, מסכת בבא קמא, דף כ"ט, עמוד א'. רש"י בתלמוד בבלי, מסכת בבא קמא, דף ל"א, עמוד ב' ד"ה ראשון וודאי פושע הוא. וראו תוספות שם עמוד א' ד"ה אמר רבא שמפרש אחרת תלמוד בבלי, מסכת בבא קמא, דף צ"ט, עמוד ב'.
יהושע\TBWA

יהושע\TBWA הוא משרד פרסום ישראלי. המשרד הוקם בשנת 1994 על ידי רמי יהושע ונקרא בראשיתו "יהושע ושות'". ב-1997 רכשה ענקית הפרסום האמריקאית TBWA כ-25% ממניות החברה ושמה שונה ל"יהושע\TBWA". בשנת 2005 יזם רמי יהושע יחד עם גיתם BBDO, את הקמת חברת המדיה TMF, שבראשה עומדים גיא שמחון ונבו כרמי. במהלך שנת 2006 רכש משרד הפרסום יהושע 51% ממניות מור אינטראקטיב והפך אותה ל- TBWA\Digital. ב-2009 רכש רמי יהושע את כל המניות. בשנת 2012 מונה מנכ"ל למשרד הפרסום ורמי יהושע התמנה ליו"ר "יהושע\TBWA". בשנת 2013 רכש המשרד 33% מהמשרד "לעומק התודעה". שהוקם ב-2003 על ידי זיו פופלבסקי ואון גולדשטיין. במסגרת רכישת המניות הפכה 'לעומק התודעה' לחלק מקבוצת TBWA העולמית. ב-2017 מונה יגאל ברקת, למנכ"ל החברה עד היום. ברקת בעל ניסיון עשיר בשיווק ואסטרטגיה והיה בין היתר סמנכ"ל שיווק בפרטנר וסמנכ"ל שיווק בישראכרט. ב-2021 רמי יהושע השעה את עצמו מהחברה בעקבות תחקיר על הטרדות מיניות לכאורה מצידו. את מקומו מילא יגאל ברקת. במרץ 2022 פרש יגאל ברקת מניהול יהושע TBWA. במרץ 2022 הודיע רמי יהושע על מינויים חדשים בהנהלת החברה, לרבות מינוי מנכ"ל חדש, יניב פיינשניידר. במשרד הפרסום יהושע\TBWA מועסקים למעלה מ-150 עובדים ומשרדיה נמצאים בתל אביב. המשרד מייצג למעלה מ-50 מותגים. חברת הבת Ocean Media היא זרוע הפרסום הדיגיטלי של יהושע\TBWA, כחברת אחות של TMF והנציגות הישראלית של OMD ושל PHD (חברות מדיה). אושן מדיה אחראית על אסטרטגיה, אקטיבציה ואנליזה של קמפיינים. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. לאורך השנים זכה המשרד והעומדים בראשו בתארים ופרסים מקצועיים כגון: זכייה בעשרות פרסים בתחרות קקטוס הזהב (תחרות הפרסום הישראלית) ובטקס פרסי ה-Effie (תחרות פרסי אפקטיביות בשיווק ופרסום). אתר האינטרנט הרשמי של יהושע\TBWA אתר TBWA העולמי TMI מדיה ארטס לאב PHD Media סוכנות TBWA רכשה % ממניות יהושע ושות' בכ-3 מיליון דולר, באתר גלובס, 5 בנובמבר 1997. ענת ביין-לובוביץ', גיא שמחון ונבו כרמי ינהלו את חברת המדיה TMF, באתר גלובס, ‏2019-04-02 רמי יהושע רוכש את מלוא המניות של TBWA DIGITAL, באתר גלובס, ‏2009-09-30 הכל על עסקת 'לעומק': יצורף ל-TBWA העולמית; יהושע ישלם 5 מיליון שקלים, באתר Ice שינויים ביהושע TBWA: יגאל ברקת יחליף את עינת יוזנט-רביד, באתר Ice רמי יהושע משעה עצמו מתפקיד יו"ר יהושע TBWA, באתר גלובס יגאל ברקת פורש מניהול יהושע TBWA. האם יחליף את אסף אזולאי כסמנכ"ל השיווק בבנק הפועלים?, באתר גלובס רמי יהושע מארגן את ההנהלה מחדש: זה המנכ"ל שנבחר, באתר Ice
איגוד ערים

איגוד ערים היא התאגדות של רשויות מקומיות מכוח חוק איגודי ערים, התשט"ו-1955. מטרת ההתאגדות היא לקדם מטרות משותפות של חברות האיגוד. האיגוד מספק שירותים תפעוליים ומקצועיים לחברות בו וכן לרוכשי שירותים במרחב האיגוד. סמכויותיו של איגוד ערים נגזרות מהיקף סמכויותיהן של הרשויות המאוגדות בו וכל הדינים החלים על רשויות מקומיות חלים על איגוד ערים. איגוד ערים עונה על תבחינים מרכזיים של תאגיד ציבורי: מוקם מכוח חיקוק לתכלית ספציפית, נוהג על פי כללי המשפט הציבורי, אינו מורכב מנבחרי ציבור ונציגיו מתמנים על ידי שר הפנים. בישראל פועלים כיום 29 איגודי ערים. הם פרוסים ברוב אזורי הארץ. בין סוגי האיגודים: ביוב ומים, תבואה, איכות סביבה, וטרינריה, חינוך ורווחה, בריאות ושיתוף פעולה כלכלי. במשך שנים נהגו איגודי ערים לספק שירותים גם לרשויות מקומיות שאינן חברות באיגוד, ללא מכרז. בשנת 2016 קבע בג"ץ שנוהג זה, אינו מוסדר בחוק ועל כן אם לא יוסדר פטור מפורש מחובת מכרז לאיגודי ערים בתקנות, נוהג זה ייפסק. רשימת יחידות ואיגודי ערים לאיכות הסביבה (עדכני ל-2018) עע"ם 1777/14 חן המקום בע"מ נ' עיריית קרית אונו ואח', ניתן ב־16 ביוני 2016 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
אריאל כהן (במאי)

אריאל כהן (נולד ב-12 בפברואר 1975, א' באדר ה'תשל"ה) הוא מפיק, תסריטאי ובמאי קולנוע ישראלי, אשר היה פעיל בעיקר בתחום הקולנוע החרדי בעשור הראשון של המאה ה-21, בתור הבעלים של "האחים כהן וחצי". פרץ לתודעה הבינלאומית בשנת 2019 עם הסרט הגולם. כהן נולד וגדל באשקלון. למד בבית ספר סיני אשקלון ומקיף הנרי רונסון אשקלון. שירת ביחידת המודיעין של חיל האוויר. כהן סיים תואר ראשון במסלול קולנוע וטלוויזיה במכללה האקדמית ספיר. סרטו העלילתי הראשון היה "אופני הרעם", ב-2001. מאז יצר סרטים עלילתיים רבים בקולנוע החרדי, שזכו לחשיפה גם בתעשיית הקולנוע הישראלית. באותה תקופה שימש כצלם ראשי בכמה סרטי קולנוע של יהודה גרובייס ואחרים ובכמה מהם אף שיחק, דוגמת: נקמה יהודית 2: חטיפת אייכמן, נקמה יהודית 3: משימה בנפאל ואחים לנצח. ב-2011, יצר את הסרט החרדי-נשי "טאקע מאמע" אשר השתתף בפסטיבל חיפה ונתמך חלקית על ידי קרן רבינוביץ. ב-2012, יצר את הסרט "תמונת ילדות" סרט המיועד לשני הקהלים - החרדי והכללי, בכיכובן של הדס קלדרון, מלי לוי, נטע ריסקין ומרים זוהר. ב-2016, יצא סרטו "מי את", בכיכובם של לוסי דובינצ'יק ונטשה מנור. בשנת 2019 יצר את הסרט הבינלאומי הראשון שלו 'הגולם' יחד עם שלום אייזנבך, אשר הועמד לשלושה פרסי אופיר. הסרט הוקרן בבתי קולנוע בחו"ל ונמכר לרשת הסטרימינג נטפליקס. ב-2020 יצר את הסרט "לא ליפול 2: סוף המשחק", מותחן יהודי-היסטורי בתקופת רוסיה הסובייטית. הסרט הופק עבור הקולנוע החרדי ומככבות בו נשים בלבד. לאחר הצלחתו במגזר עם למעלה מ-100 אלף צפיות, הופץ אונליין גם למגזר הרחב, במסגרת פסטיבל קולנוע דרום. ב-2022 יצר את הסרט החרדי-נשי "איראן 3", בכיכובן של אמירה גרון ושרי גבעתי. כהן גרוש ואב לשלושה ומתגורר במושב תלמי יפה. מתן אהרוני, זה לא קולנוע, זה מפגש חברתי, מוסד ביאליק, 2023 יצחק טסלר, שליפות עם אריאל כהן, באתר nrg‏, 2 בדצמבר 2009 אריאל כהן, במסד הנתונים הקולנועיים IMDb (באנגלית) Stacey Nguyen, 11 Creature Features on Netflix That'll Give You a Good Fright, Popsugar, ‏2020-09-09 (באנגלית) מאת גואל פינטו, פני הארץ, מסע בישראל של יוצרי סרטי תעודה, באתר הארץ, 28 בספטמבר 2001
ברנהרד גולדמן

ד"ר ברנהרד גולדמן (Bernard Goldmann;‏ 20 בפברואר 1842, ורשה, פולין הקונגרסאית – 23 במרץ 1901, לבוב, גליציה, האימפריה האוסטרו-הונגרית) היה נציג לבוב בבית הנבחרים של גליציה, פעיל בקהילה היהודית, פטריוט פולני, מראשי זרם המתבוללים הפרו-פולני בגליציה. חבר מסדר פרנץ יוזף של האימפריה האוסטרו-הונגרית. פרק זה לוקה בחסר. אנא תרמו לוויקיפדיה והשלימו אותו. גולדמן (גאָלדמאַן) נולד בשנת 1842 בעיר ורשה שבפולין הקונגרסאית. אביו, יצחק גולדמן, היה מראשוני תנועת ההשכלה היהודית בוורשה, צנזור, מתרגם ומו"ל עברי. גולדמן התחנך בבית המדרש לרבנים בוורשה שנוהל אז על ידי המשכיל יעקב טוּגֶנדהוֹלד. היה זה מוסד חינוכי יהודי רפורמטורי לנערים מגיל 13–18, שבו נלמדו לימודי חול בשפה הפולנית לצד לימודי קודש בעברית. באותה תקופה, סוף עידן פולין הקונגרסאית, ניסה השלטון הרוסי לפקח ביתר תשומת לב על מערכת החינוך כדי למנוע פעילות מחאה נגד האימפריה הרוסית. בפרוץ המרד הפולני בראשית שנת 1863 נעצר גולדמן בבית כנסת בעיר, ונגזרה עליו הגליה לסיביר. גם אחיו יֶז'י (Jerzy) הוגלה לסיביר, ואחר-כך הותר לו לשוב לוורשה, אך נאסר עליו לצמיתות לעבוד כרופא על אף שסיים הכשרתו במקצוע. לבסוף שוחרר גולדמן, ולאחר שהות קצרה בפריז, השתקע ב-1870 בלבוב, בירת ממלכת גליציה של האימפריה האוסטרו-הונגרית. שם התקבל לעבודה כבנקאי. בלבוב המשיך בפעילותו בקהילה היהודית, היה חבר מועצת הקהילה היהודית ופעל לקידום החינוך היהודי. כנגד זרם ההתבוללות הפרו-גרמני, גולדמן שאף לקרב את היהודים בגליציה לפולנים. הוא ייסד בלבוב את אגודת "דורשי שלום" (בפולנית: Zgoda, זְגוֹדָה), לשיתוף פעולה יהודי-נוצרי. על בסיס אגודה זו נוסדה בראשית שנות ה-80 של המאה ה-19 "אגודת אחים" (בפולנית: Przymierze Braci, פּזִ'ימְיֶיזֶ'ה בּרַאצ'י), שהוציאה את הביטאון Ojczyzna ("מולדת"), בפולנית ובעברית. בשנת 1876 נבחר לפרלמנט של גליציה כנציג לבוב, ופעל לרווחתם של יהודי גליציה. בשנת 1894 הכתירו הקיסר פרנץ יוזף הראשון כחבר מסדר פרנץ יוזף. ברנהרד גולדמן נפטר בלבוב באביב 1901, בן 59 במותו. מדיה וקבצים בנושא ברנהרד גולדמן בוויקישיתוף "ברנהרד גולדמן", במהדורת 1901–1906 של האנציקלופדיה היהודית (באנגלית) ברנהרד גולדמן באתר השטעטל הווירטואלי (באנגלית) בערנהארד גאָלדמאן, המליץ, 16 באפריל 1901 (נקרולוג) רשימות ביבליוגרפיות: עתיקות היהודית, רבעון של החברה היהודית להיסטוריה ואטנוגרפיה, שנה ה', חוברת ד' (אוקטובר–דצמבר 1913), הצפירה, 23 בינואר 1914 (ביקורת; עמוד אחרון).
איגוד ערים לאיכות סביבה

איגודי ערים לאיכות סביבה הם תאגידים סטטוטוריים בישראל העוסקים בקשת רחבה של שירותים: ביוב, תכנון סביבתי, ניטור, רישוי, פיקוח ואכיפה, חינוך וכן טיפול במפגעים ומקרי חירום כגון חומרים מסוכנים. האיגודים הוקמו מכוח חוק איגודי ערים, תשט"ו-1955, על-פי צווים שהוציא שר הפנים. איגודים אלה מושתתים על זיקה מקצועית מובהקת למשרד להגנת הסביבה ועל מיומנות רב מקצועית. קיימים אחד עשר איגודי ערים לאיכות סביבה: אגן בית נטופה, אשדוד וחבל יבנה, אשקלון, גוש דן, גליל מערבי, דרום יהודה,יהודה, מפרץ חיפה, משולש דרומי, משולש צפוני, שרון-כרמל, ושומרון. איגוד ערים לאיכות הסביבה גליל מערבי חוק איגודי ערים, תשט"ו-1955, ספר החוקים הפתוח, באתר ויקיטקסט דוגמה: צו איגוד ערים לשמירת איכות הסביבה (שרון-כרמל), התשל"ט-1979 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
מקס מרגולס

מקס מרגולס (Max Margules‏; 23 באפריל 1856 - 4 באוקטובר 1920) היה מתמטיקאי, פיזיקאי וכימאי שפעל בווינה בירת אוסטריה. מקס מרגולס נולד בברודי (אז בתחומי האימפריה האוסטרו-הונגרית) ולמד בווינה. בשנת 1877 הצטרף כמתנדב למכון המרכזי למטאורולוגיה וגיאודינמיקה (Central Institute of Meteorology and Geodynamics) בווינה. בשנת 1879 נסע ללמוד בברלין ולמד בה שנה. לאחר שנתיים עזב את ווינה ועבר ללמוד ברלין למשך שנה. מרגולס חזר לווינה בה קיבל את הדוקטורט בתחום האלקטרודינמיקה. במהלך לימודי הדוקטורט הוא הרוויח את לחמו בהוראה באוניברסיטה. מאוחר יותר הנהלת האוניברסיטה הציעה את תפקיד ההוראה לאחר - דבר שהביא לסיום הקריירה האקדמית של מרגולס. ב-1882 חזר מרגולס למכון המרכזי למטאורולוגיה וגיאודינמיקה. בתקופה זו התמקד בבעיות חשמל ואלקטרודינמיות. בזמנו החופשי עסק בפתרון בעיות פיזיקליות וכימיה-פיזיקלית. משוואת דוהם-מרגולס ומרגולס-גיבס משוואת אנרגיה חופשית הן דוגמאות לפיתוחיו. ב-1900 העביר מרגולס את תשומת הלב למטאורולוגיה בה הוא יישם את הידע הטרמודינמי שלו שהוביל לנוסחת מרגולס - נוסחה לאפיון השיפוע של חזית מזג אוויר. ב-1919 האגודה האוסטרית למטאורולוגיה העניקה למרגולס אות כבוד על שם האן. מרגולס קיבל את המדליה אולם דחה את המענק הכספי שנלווה לאות הכבוד. בשנת חייו האחרונה, סירב מרגולס לכל עזרה שתקל עליו. הפנסיה הזעומה וירידת ערך הכסף בעקבות מלחמת העולם הראשונה הובילו לחיי עוני. בתקופה שאחרי מלחמת העולם הוא הסתפק בתלושי מזון, וחלה בשל הרעב. מרגולס סירב להתאשפז, וב-4 באוקטובר 1920 מרגולס נפטר מרעב. כיום, נחשבים יוליוס ון האן ראש מכון המרכזי למטאורולוגיה וגיאודינמיקה בזמנו ומקס מרגולס כעמודי התווך בתחום היסודות התאורטיים של המטאורולגיה. Über die Schwingungen periodisch erwärmter Luft, in: Sbb. Wien, math. nat. Kl., Bd. 99, Abt. 2a, 1890 Luftbewegungen in einer rotierenden Sphäroidschale bei zonaler Druckverteilung, ibid., Bd. 101/02, Abt. 2a, 1892-93 Vergleichung der Barogramme von einigen Orten rings um Wien, in: Meteorolog. Z., Bd. 14, 1897 Material zum Studium der Druckverteilung und des Windes in NÖ, in: Jhb. der k. k. Centralanstalt für Meteorol. und Erdmagnetismus in Wien, NF, Bd. 35, 1900; Bd. 37, 1902 Temperaturstufen in NÖ im Winter 1898/99, ibid., Bd. 36, 1901 Über den Arbeitswert einer Luftdruckverteilung und die Erhaltung der Druckunterschiede, in: Denkschriften Wien, math.-nat. Kl., Bd. 73, 1901 Über rasche Erwärmungen, in: Meteorolog. Z., Bd. 20, 1903 Über Temperaturschwankungen auf hohen Bergen, ibid., Bd. 20, 1903 Über die Energie der Stürme, in: Jhb. der k. k. Centralanstalt für Meteorol. und Erdmagnetismus in Wien, NF, Bd. 42, 1905 Über Temperaturschichtung in stationär bewegter und in ruhender Luft, in: Meteorolog. Z., Hann-Bd., 1906 Über die Zusammensetzung der gesättigten Dämpfe von Mischungen. Sitzb. der math.-nat. Classe der kaiserlichen, Akademie der Wissenschaften Wien 104, 1885 Über die Änderung des vertikalen Temperaturgefälles durch Zusammendrückung oder Ausbreitung einer Luftmasse, ibid., Bd. 23, 1906 Zur Sturmtheorie, ibid., Bd. 23, 1906; etc. מדיה וקבצים בנושא מקס מרגולס בוויקישיתוף ציטוטים של מרגוליס באתר של אוניברסיטת פנסילבניה תיאור מחקריו ZAMG = Central Institute of Meteorology in Vienna
אדוארד פון זימזון

מרטין זיגיסמונד אדוארד פון זימזון (Martin Sigismund Eduard von Simson;‏ 10 בנובמבר 1810 - 2 במאי 1899) היה משפטן גרמני ופוליטיקאי בפרוסיה ובאימפריה הגרמנית. זימזון נולד בעיר קניגסברג למשפחה יהודית שנטבלה כולה לנצרות כשהיה בן שלוש-עשרה. שימש כנשיא האספה הלאומית של פרנקפורט, וכנשיא הראשון של הפרלמנט הגרמני ושל בית המשפט המלכותי. קיבל תואר אצולה מפרידריך השלישי ב-1888. מדיה וקבצים בנושא אדוארד פון זימזון בוויקישיתוף אדוארד פון זימזון, באתר "Find a Grave" (באנגלית) ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
גומר

האם התכוונתם ל... גומר בן יפת גומר בת דבליים – אשתו של הושע הנביא
יוליוס כהנהיים

יוליוס פרידריך כֹהנהַיים (בגרמנית: Julius Friedrich Cohnheim;‏ 20 ביולי 1839 - 15 באוגוסט 1884) היה פתולוג יהודי גרמני. כהנהיים נולד בדמין (Demmin) שבפומרניה. למד באוניברסיטאות וירצבורג, מרבורג, גריפסוואלד וברלין. קיבל תואר דוקטור מאוניברסיטת ברלין בשנת 1861. לאחר שסיים את הפוסט-דוקטורט שלו בפראג, שב לברלין בשנת 1862, ושהה בה עד 1864, עת הצטרף כמנתח למלחמה כנגד דנמרק, מלחמת שלזוויג השנייה. בסתיו 1864 הצטרף כהנהיים למכון הפתולוגי של אוניברסיטת ברלין תחת רודולף וירכו, ועבד בו עד 1868. במהלך עבודתו במכון פרסם מאמרים בתחום הפיזיולוגיה הכימית וההיסטולוגיה. בשנת 1867 פרסם את המאמר "Ueber Entzündung und Eiterung" ('על דלקת ומיגול'), שבזכותו התפרסם כפתולוג. בשנת 1868 מונה כפרופסור לאנטומיה פתולוגית ופתולוגיה כללית באוניברסיטת קיל, וארבע שנים לאחר מכן עבר לאוניברסיטת ברסלאו. ב-1873 נפל למשכב והפסיק את עבודתו למשך כשנה. ב-1876 עבר לאוניברסיטת לייפציג, בה שהה עד פטירתו. כהנהיים היה הראשון שהשתמש בשיטת הקפאת מוצגים פתולוגיים לצורך בחינתם - שיטה המקובלת כיום בכל העולם. כהנהיים נפטר בלייפציג בשנת 1884. "Ueber die Entzündung seröser Häute," in Virchow's "Archiv für pathologische Anatomie und Physiologie und für klinische Medizin," xxii. "Zur Kenntniss der zuckerbildenden Fermente," ib. xxviii. "Ein Fall von Abscessen in Amyloid entarteten Organen," ib. xxxiii. "Ueber die Endigung der Muskelnerven," ib. xxxiv. "Ueber den feineren Bau der quergestreiften Muskelfasern," ib. xxxiv. "Zur pathologischen Anatomie der Trichinenkrankheit," ib. xxxvi. "Ueber die Endigung der sensiblen Nerven in der Hornhaut," ib. xxxviii. "Ueber Entzündung und Eiterung," ib. xl. "Ueber Venöse Stauung," ib. xli. With Bernhard Fränkel, "Experimentelle Untersuchungen über die Uebertragbarkeit der Tuberkulose auf Thiere," ib. xlv. "Untersuchungen über die embolischen Processe," Berlin, 1872 "Neue Untersuchungen über die Entzündung," ib. 1873 "Vorlesungen über allgemeine Pathologie: ein Handbuch für Aertze und Studirende" ib. 1877-80, 2d ed. 1882 "Die Tuberkulose vom Standpunkte der Infectionslehre," Leipzig, 2d ed., 1881. "Gesammelte Abhandlungen", Berlin, 1885, Herausgegeben von E. Wagner. Mit einem Lebensbilde Cohnheim's von W. Kühne. מדיה וקבצים בנושא יוליוס כהנהיים בוויקישיתוף יוליוס כהנהיים, באתר אנציקלופדיה בריטניקה (באנגלית) יוליוס כהנהים (1839-1884), דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תעלת גארון

תעלת גארון היא תעלה בצרפת שנבנתה במאה ה-19, ומחברת בין טולוז לכפר קסטה-אן-דורט. התעלה היא המשכה של תעלת מידי, אשר מחברת את הים התיכון עם טולוז. יחד עם תעלת מידי, מרכיבה תעלת הגארון את תעלת שני הימים (Canal des Deux Mers) אשר מחברת בין הים התיכון והאוקיינוס האטלנטי. לפני בניית תעלת מידי, המעבר בין האוקיינוס האטלנטי והים התיכון היה באמצעות החוף הספרדי ומיצרי גיברלטר. נתיב זה, שאורכו מעל ל-3,000 קילומטרים, שם את העוברים בו בסכנת מתקפה וסופות. בתקופות קדומות שאפו שליטים כגון: הקיסר נרון, הקיסר אוגוסטוס, קארל הגדול ושליטים נוספים, לבנות תעלה שתמנע עיקוף זה. כולם ביקשו שהרעיון ייחקר, וכתוצאה מכך הוכנו תוכניות רבות שמעולם לא מומשו. המכשול הגדול ביותר היה הקושי באספקת כמות מים מספקת באזור שבין הים התיכון והאוקיינוס האטלנטי כדי להבטיח שיוט בטוח. לאחר סיום חפירת תעלת מידי מהים התיכון לטולוז בימי לואי הארבעה עשר, מלך צרפת, ב-1681, עלה הרעיון להמשיך אותה מטולוז עד לאוקיינוס האטלנטי. אך בשל מחסור במימון לבנייתה, התוכניות לא מומשו לאורך 200 השנים הבאות. רק ב-1828 החל הנושא להיבדק מחדש, וב-1832 נתנה הממשלה זיכיון לחברה "Magendie-Sion company" לבנות את התעלה. בשל חילוקי דעות בין המדינה לחברה, התעכבה הבנייה עד 1838. בתקופה זו החלה חפירת התעלה במספר מוקדים במקביל, באמצעות אלפי פועלים. במהלך העבודות נבנו מספר מבנים ידועים, בהם אמת אג'ן (Agen aqueduct). העבודה הושלמה ב-1856. התעלה עוברת לצד נהר גארון האדיר ואורכה 193 קילומטרים. היא מקשרת את טולוז לקסטטס-אן-דורתה, ומאפשרת לסירות לשוט דרך תעלות בין הים התיכון לאוקיינוס האטלנטי, תוך הימנעות מהזרמים הסוערים של נהר גארון עצמו. מדיה וקבצים בנושא תעלת גארון בוויקישיתוף The final link in the canal chain joining Atlantic to Mediterranean, The Canal de Garonne ערך זה הוא קצרמר בנושא גאוגרפיה של צרפת ובנושא גופי מים. אתם מוזמנים לתרום לוויקיפדיה ולהרחיב אותו.
דגים שוודיים (ממתק)

דגים שוודיים (באנגלית: swedish fish) הן סוכריות גומי דמויות דג. הממתק פותח במיוחד עבור השוק בצפון אמריקה בידי החברה השוודית Malaco. בשנת 1968 חברת Malaco השוודית עסקה בייצוא שוש וממתקי גומי נוספים לצפון אמריקה. היצוא של החברה גדל בשנות ה-60 המאוחרות כאשר החברה החלה לייצר את הדגים השוודיים. בסופו של דבר החברה נמכרה לחברת Leaf International. כיום דגים שוודיים נמכרים בצפון אמריקה ומיוצרים בהמילטון על ידי חברת קדבורי שרכשה את המותג בשנת 2006. סוכר סירופ סוכר סירופ תירס עמילן תירס חומצה ציטרית שמן תעשייתי צבע מאכל דובוני גומי ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.